Den Vest-Sjællandske Avis, 1824-05-28
Denne Proklamation blev den følgende Dag optaget i Aviserne tilligemed en anden til Folket og en Skrivelse til Kongen. Jmidlertid forsamlede sig den 30te April henimod 2000 Mand af Garnisonen paa Pladsen Roscio. Jnfanten Don Miguel var i Spidsen for dem. De fleste Kongelige Ministre, flere militaire Chefer og andre Personer bleve arresterede paa Jnfantens Befaling; imidlertid ankom Dronningen til Lissabon. Efter den Franske Ambassadeurs Tilskyndelse begav sig nu det diplomatiske Corps over Roscio-Pladsen til Kongen. Paladset var bevogtet af Tropperne og deres Anfører vægrede sig ved at lade nogen komme til Kongen, som ikke var forsynet med en Tilladelse af Jnfanten. Den Franske Ambassadeur Baron Hyde de Neusville erklærede, at Europa kiender kun Kongen. Hans Fasthed imponerede og een af Jnfantens Adjutanter indførte det diplomatiske Corps hos Kongen. Kongen erklærede at det, som var passeret, hverken var foretaget med hans Villie eller efter hans Befaling; men at hans Søn skulde strax komme. Virkelig viiste Jnfanten Don Miguel sig snart, kastede sig ned paa det ene Knæe, kyssede sin Faders Haand og erklærede Ambassadeurerne og Ministrene: at der var opdaget en Sammenrottelse imod hans Fader og imod hans eget Liv, at han derfor har maattet tage Forholdsregler for at tilintetgjøre den, og dersom det diplomatiske Corps var blevet et Øieblik opholdet, saa var det kun skeet, fordi han frygtede for, at nogle slettænkende Personer skulde med det trænge ind i Paladset. Han kom nu for at modtage Kongens Ordre. Tropperne begave sig tilbage til deres Qvarterer paa Hs. Majestæts Forlangende; det diplomatiske Corps begav sig først bort ud paa Natten. Den følgende Dag, den 1ste Mai, kom det diplomatiske Corps paa nye til Kongen og strax derpaa til Greven af Palmella, som er Minister for de udenlandske Anliggender og som igien var bleven sat i Friehed. – Disse Efterretninger læses i Journal des Debats den 16de. Den følgende Dag sagde den, at den ikke havde erholdet nærmere Efterretninger; men at det var billigt at antage, at Jnfanten, som eengang havde frelset sin Fader af de revolutionaire Portugiseres Hænder, ogsaa i dette Tilfælde har handlet af gode Grunde. Siden ere indløbne Efterretninger fra Lissabon som naae til den 4de. J dem fortælles, at Kongen ledsaget af sine to Døttre Donna Jsabel og Donna Maria havde begivet sig i Hovedkirken og modtaget der de største Beviser paa Folkets Kiærlighed og Glæde over at Kongen, den Kongelige Familie og heele Nationen var bleven befriede fra Thronens og Altarets Fiender og den 3die Mai havde Kongen udstædet et Dekret fra Paladset Bemposta af følgende saare mærkværdige Jndhold: Da Jnfanten Don Miguel, min høitelskede Søn, Høistcommanderende over min Armee, nærede den Mistanke, at der i de hemmelige Klubber blev opspundet en ond Sammenrottelse imod ham, imod Dronningen, min høitelskede Gemahlinde og imod min Kongelige Person, saa saae han sig i den ubetingede Nødvendighed at gribe til Vaaben uden at denne farlige Crisis først tillod ham at indhente de befalinger og Beslutninger, som han behøvede fra min Souverainitets Side for at forhindre et saa stort Onde, som ved sin uhyre Beskaffenhed ikke allene vilde have omstyrtet Monarkiets Statsbygning, men selv tilintetgjort den, hvis Regiering og Beskyttelse Gud har overdraget mig, og da jeg indseer dette, fordi han har i min Nærværelse forklaret de Aarsager, som havde formaaet ham til ved den bevæbnede Magts Hielp at forhindre saa afskyelige Misgierninger, saa er det min Villie at de offentlige Authoriteter i heele Kongeriget, hvor der befinder sig arresterede Strafskyldige, som ere anklagede fordenne farlige Forbrydelse, skulle ufortøvet gaae til Værks imod dem summarisk og mundtlig uden at forlange det bestemte Antal af Vidner, og uden at forhøre dem paa Rettens sædvanlige Maade og uden at overlevere de instruerede Processer imod dem til Relations=Retten i deres Distrikter, for at Straffen kan snart følge ovenpaa Forbrydelsen og at de Fængslede ikke skulle lide af en for langvarig Arrest. Med Hensyn til omtalte Jnfants min høitelskede Søns meget ærbødige Begjæring i min Nærværelse, om at tilgive ham Overskridelsen af den Jurisdiction, som han har udøvet uden min Kgl. Tilladelse, saa tilgiver jeg ham det fuldkomment. J England har man ogsaa Efterretninger fra Lissabon, som naae til den 4de Mai; men kun over Paris og ikke umiddelbart; hvori Begivenheden skildres som en aftalt Plan imellem Dronningen og Jnfanten imod Kongens Villie, og som han har i høi Grad misbilliget; der tilføies at Kongen skal i de udenlandske Ministers Nærværelse have sat Jnfanten paa det alvorligste i Rette, at denne vel skal være falden til sin Faders Fødder og bedet ham om Forladelse; men at han og Dronningen skulle desuagtet have faaet Ordre til at begive sig til et Kongeligt Slot 10 Mile fra Lissabon. Lord Beresford skal have understøttet Kongen med sit Raad ved denne Begivenhed og derpaa igien være bleven udnævnt til Høistcommanderende over den Portugisiske Armee. (At Premier=Ministeren Greven af Palmella blev først arresteret af Jnfanten uden Kongens Tilladelse og siden igien blev friegivet og har tiltraadt sin Post, viser, at noget er passeret, som er blevet misbilliget, og som man vil søge at bedække saa godt som mueligt. Det heele seer ud som en Hofcabale).